Tanki Onlinе (խաղ)

Tanki Onlinе (), շատ օգտագործվող բրաուզերային առցանց խաղ, որը խթանում է տանկային արկադա ժանրը։ Օգտագործում է free-to-play () բիզնես մոդելը։ Ստեղծվել է AlternativaPlatform ընկերության կողմից, որպես համակարգչային խաղ թողարկվել է 2009 թվականի հունիսի 4։

Ստեղծման պատմություն 
Համակարգչային խաղը ներկայացվել է 2009 թվականի մայիսին՝ խաղերի ստեղծման համաժողովի ընթացքում, որտեղ ստացել է «Առանց ստեղծողի լավագույն խաղ» և «Լավագույն տեխնոլոգիա» մրցանակները։ Համակարգչային խաղն  օգտագործում է սեփական Alternativa 3D 8 ընկերության խաղային շարժիչը՝ օգտագործելով Adobe Flash։

Թողարկվել է նույն թվականին։

2013 և 2014 թվականների համակարգչային խաղերի մեջ նախագիծը դարձել է «Ռունետի մրցանակ» մրցանակակիր «Ժողովրդական քվեարկություն» անվանակարգում։

Համարվում է  ստեղծող ընկերության ամենահայտնի խաղը, ապահովել է 7 միլիոն դոլլար տարեկան եկամուտ, ունեցել է ամսական 2 միլիոն խաղացող (որոնցից 90 % Ռուսաստանից)։  2013 թվականին գրանցված մասնակիցների թիվը հասել է 20 միլիոնի, ամեն օր տեղի է ունեցել  90 հազար կռիվ՝ ժամում 700 հազար խաղացող, իսկ առցանց խաղացողների թիվը կազմել է 60 հազար մարդ

Հետագա զարգացում 
2016 թվականի կեսերին հայտնվել է նոր «Tanki Onlinе» (անվանվում է Tanki X), ստեղծվել է նույն հեղինակների կողմից, սակայն օգտագործվում է Unity խաղային շարժիչը։ Խաղի վրա աշխատանքը սկսվել է 2014 թվականի կեսերին։ Նոր խաղը զարգանում է խաղի բրաուզերյան տարբերակին զուգահեռ։

Խաղային գործընթաց 
«Tanki Onlinе» խաղային գործընթացն ունի մի շարք զուգահեռներ 1985 թվականի հայտնի դասական խաղի Battle City  հետ։ Սակայն  Battle City տարբերությամբ, «Tanki Onlinе» խաղի հիմքում  PvP  համակարգն է՝ խաղացողը խաղացողի դեմ։ Խաղացողները մրցում են իրար հետ, հակառակորդի խփած ամեն մի տանկ մի միավոր է հաշվում և սկսվում են փորձառության միավորները։

Խաղում դիտարկվում է կռվի մի քանի տեսակներ (այդ թվում՝ խմբակային), տանկի համար սպառազինության  շատ տեսակներ և զինվորական կոչումների համակարգ։ Փոխանակ ցուցակից տանկ ընտրելու՝ խաղացողներին առաջարկվում է հավաքել սեփական մեքենա՝ ընտրելով զենքը, կաղապարը, պաշտպանական մոդուլը, ներկն՝  իրենց հայեցողությամբ։

Ընտրելով տանկի դետալները՝  խաղացողը մտնում է կռվի մեջ այլ խաղացողների հետ, որտեղ խաղացողների ունեցած միավորների համեմատ ձեռք է բերում խաղային դրամական միավոր՝ բյուրեղներ։ Կարիերայի աստիճանաբար  բարձրանալուց հետո  խաղացողին նոր զինատեսակներ ձեռք բերելու հնարավորություն է տրվում։

Կռվի դաշտի վրա ընկնում են սարքավորումներով արկղեր, խաղացողը կարող է դեմ առնել Կրկնակի վնասի, Կրկնակի պաշտպանության, Արագացման, Նորոգման, որը նորոգում է տանկն ու արագացնում խաղի գործընթացը։ Ցանկության դեպքում խաղացողը կարող է պահեստավորել սպառազինությունը՝ դրանք բյուրեղներով գնելով ավտոտնակից և հետո  այն օգտագործել կռվի ժամանակ։ Կան նաև ամենօրյա խնդիրներ, որոնք հասանելի են  «Կապրալ» կոչումից սկսած, և վճարովի՝ «Պրեմիում»-ի դեպքում։

Ներխաղային դրամական միջոցները բյուրեղներն են, որոնցով կարելի է ձեռք բերել տարբեր առարկաներ։ Բյուրեղներ կարելի է վաստակել տարբեր միջոցներով․ մասնակցել կռիվներին,կատարել ամենօրյա առաջադրանքները, շահելով «Ոսկե արկղ», կոչում ստանալով, իրական գումարով գնելով։

Խաղային ռեժիմ 
Մարտերը լինում են յոթ տեսակի։ Deathmatch ամեն մեկն  իր համար (խաղի մրցանակը բաժանվում է սպանությունների թվով), թիմը թիմի դեմ (այն թիմն, որը ավելի շատ է սպանել, հաղթող է ճանաչվում և ստանում է մրցանակային ֆոնդի մեծ մասը), դրոշի գրավում (երկու թիմեր  պայքարում են հակառակորդի բազայից դրոշը գրավելու համար, հաղթող է ճանաչվում նա, որը ավելի շատ թվով դրոշներ է գրավել, մարտը ժամանակային սահմանափակում ունի), կետերի վերահսկողություն (թիմերը մարտնչում են քարտեզի վրա նախապես նշանակված կետերին տիրանալու համար), Գրոհ (կապույտ թիմը պաշտպանում է իր բազան կարմիր թիմի հարձակումից)։ Խաղը կարող է ընթանալ և պատահականորեն  և նախապես ձևավորված  թիմերով (կլանային առաջնություն), ռեգբի (թիմերը պետք է վերցնեն գնդակը՝ ոչնչացնելով "գնդակը կրողին", և հասցնել թշնամու դարպասին), ջագերնաուտ (կռվի ռեժիմի ամենահին տարբերակի կատարելագործված անալոգը՝ ամեն մեկն իր համար։

Նպատակը ոչնչացնել հնարավորինս շատ թվով տանկեր՝ ռաունդով նախատեսված ժամանակում, կամ առաջինը հասնել նպատակակետին։ Սակայն ի տարբերություն DM  ռեժիմի, այստեղ կա մեկ սուպեր տանկ՝ Ջագերնաուտը։)

Կոչումների համակարգն ու զարգացումը 
Խաղում իրացվում է կոչումների  համակարգը, որոնք խաղացողների համար բացում են  նոր հնարավորություններ, օրինակ նոր և թարմացված տանկերի կաղապարների, հրանոթների, պաշտպանական մոդուլների, ներկերի ձեռք բերումը, քարտեզների հասանելիությունը։ Խաղացողին հերթական կոչումը տրվում է ինքնըստինքյան՝ որոշակի միավորներ՝ «փորձ»  ունենալու դեպքում։

Մարտական փորձ է համարվում խաղի ցանկացած ռեժիմում հակառակորդի տանկերի ոչնչացումը,  «Դրոշի գրավում» ռեժիմում՝ հակառակորդի դրոշը գրավելու դեպքում, «Տարածքի վերահսկողություն» ռեժիմում՝ վերահսկվող կետի գրավման, դաշնակցին բուժելու դեպքում։

Ամեն նոր կոչում ստանալիս խաղացողը ստանում է բոնուսային բյուրեղներ։

Ավտոտնակ և տանկի նորացում 
Ավտոտնակից ապրանքների գնումը խաղացողին թույլ է տալիս բարձրացնել տանկի մարտունակությունը։ Խաղացողը կարող է տանկի սպառազինությունը փոխել խաղի ընթացքում։

Հրանոթները, կաղապարները, մոդուլները ունեն նորացման եռաստիճան  հնարավորություն, որը բարձրացնում է իրերի մարտական բնութագիրը, ինչպես նաև փոխում է նրանց արտաքին տեսքը։ Լավացումը տեղի է ունենում աստիճանաբար՝ նոր կոչումներ ստանալուն զուգահեռ։

Ծանոթագրություններ

Արտաքին հղումներ 

 
 

2009 տեսախաղեր
Windows տեսախաղեր